Document ID: 32005R1738

32005R1738
L 279/32
SLUŽBENI LIST EUROPSKE UNIJE
21.10.2005.
UREDBA KOMISIJE br. (EZ) 1738/2005
od 21. listopada 2005.
o izmjeni Uredbe (EZ) 1916/2000 u odnosu na definiranje i prijenos informacija o strukturi dohotka
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 530/1999 od 9. ožujka 1999. o strukturnoj statistici o dohotku i troškovima rada (1), a posebno njezin članak 11. točke ii. i iii.,
budući da:
(1)
Uredba Komisije (EZ) br. 1916/2000 od 8. rujna 2000. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada u odnosu na definiranje i prijenos informacija o strukturi dohotka (2) određuje provedbene mjere u pogledu definiranja i analize informacija koje je potrebno osigurati, kao i odgovarajućeg tehničkog formata za prijenos rezultata predviđenog člankom 11. Uredbe (EZ) br. 530/1999.
(2)
Anketa o strukturi troškova rada za referentnu godinu 2002. prva je anketa temeljena na Uredbi (EZ) br. 1916/2000. Iskustva iz te ankete ukazala su na potrebu za poboljšanjem odredaba Uredbe br. 1916/2000, kako bi ih se uskladilo s odgovarajućim odredbama Uredbe Komisije (EZ) br. 1726/1999 od 27. srpnja 1999. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada (3) te poboljšala povezanost među podacima iz različitih anketa o dohotku i troškovima rada svake druge godine.
(3)
Uredbu (EZ) br. 1916/2000 potrebno je stoga izmijeniti.
(4)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Prilozi Uredbi (EZ) br. 1916/2000 zamjenjuju se tekstom iz priloga ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. listopada 2005.

Labels: 12
4
19